Dohovor o právach dieťaťa

**Dohovor o právach dieťaťa** (iné názvy: **Dohovor OSN o právach dieťaťa**, **Medzinárodný dohovor o právach dieťaťa**; , skratka *CRC* alebo *UNCRC*) je medzinárodná zmluva stanovujúca občianske, politické, ekonomické a kultúrne práva detí. Dodržiavanie dohovoru kontroluje Výbor pre práva dieťaťa pri OSN ().

Dohovor bol prijatý Valným zhromaždením OSN 20. novembra 1989. Signatárskych štátov dohovoru bolo 140 a do súčasnosti (2024) bol ratifikovaný celkovo 196 štátmi, pričom jediným signatárom, ktorý dohovor dodnes neratifikoval, sú Spojené štáty. Ide o „bežnú medzinárodnú zmluvu“ a teda zaväzuje štáty, nie jednotlivcov k jej plneniu. Pokiaľ štát niektoré svoje záväzky vyplývajúce pre neho z „dohovoru“ prenáša na jednotlivcov, musí tak robiť s ohľadom na ich práva a povinnosti (článok 3 ods. 2). Upravuje napríklad uznávanie adopcie (osvojenia).

Vtedajšia Česká a Slovenská Federatívna Republika (ČSFR) sa stala signatárom dohovoru 30. septembra 1990. S jeho textom vyslovilo súhlas Federálne zhromaždenie ČSFR a po ratifikovaní prezidentom dohovor nadobudol platnosť 6. februára 1991. Slovenská republika sa ako nástupnícky štát po rozdelení Česko-Slovenska stala zmluvnou stranou dohovoru 28. mája 1993, so spätnou účinnosťou od 1. januára 1993.

## Práva dieťaťa
Medzi práva dieťaťa v zmysle dohovoru patria:
* právo na život
* právo na meno
* právo na zmenenie mena
* právo spoznať svojich rodičov a byť nimi vychovávaný
* sloboda prejavu a slobodný prístup k informáciám
* sloboda myslenia a náboženského vyznania
* sloboda združovania a pokojného zhromažďovania
* právo na ochranu súkromia
* právo na ochranu pred násilím, ponižovaním a vykorisťovaním
* právo na zabezpečenie ochrany a pomoci poskytovanej štátom, ak je dieťa zbavené rodinného prostredia
* duševne alebo telesne postihnuté deti majú právo prežiť plný a riadny život
* právo na ochranu zdravia a využívanie zdravotníckych zariadení
* právo na výhody sociálneho zabezpečenia
* právo na životnú úroveň potrebnú pre jeho rozvoj
* právo na vzdelanie
* právo na používanie vlastného jazyka
* právo na odpočinok a voľný čas
* právo na ochranu pred nebezpečnou prácou
* právo na slobodu prejavu

## Povinnosti štátu
Štát musí prijať opatrenia:
* na zníženie detskej úmrtnosti
* na zabezpečenie lekárskej pomoci deťom
* na zabezpečenie zodpovedajúcej starostlivosti matke pred pôrodom
* k rozvoju zdravotnej osvety
* na poskytovanie pomoci rodičom so zabezpečením životných podmienok dieťaťa
* na zabezpečenie bezplatného základného vzdelania pre všetky deti
* na zabezpečenie podpory stredného vzdelania, ktoré je buď bezplatné, alebo je dieťaťu v prípade potreby poskytnutá finančná pomoc
* na zabezpečenie poradenskej služby v oblasti vzdelania a profesijnej prípravy
* na zabezpečenie ochrany pred užívaním narkotík
* na zabezpečenie ochrany pred sexuálnym vykorisťovaním (prostitúcia, detská pornografia a pod.)
* na zabránenie únosov a obchodovania s deťmi
* na ochranu detí pred mučením, obmedzovanie osobnej slobody
* k zákazu trestu smrti vzťahujúcemu sa na maloletých
* k tomu, aby deti, ktoré boli zadržané pre trestný čin, boli zadržané po najkratšiu nutnú dobu a to oddelene od dospelých, a aby sa im dostalo právnej pomoci
* na to, aby sa deti do 15 rokov nezúčastňovali vojnových akcií
* na podporu začleňovania detí, s ktorými sa neľudsky zaobchádzalo
* na určenie vekovej hranice pre vstup do zamestnania a dĺžky pracovného času maloletých.

## Ďalšie zásady
* Rodičia majú zodpovednosť (avšak s ohľadom na ich vlastné práva a povinnosti podľa článku 3 ods . 2)
** za výchovu dieťaťa,
** za zabezpečenie životných podmienok potrebných pre rozvoj dieťaťa.
* Dieťaťu, ktoré žiada o postavenie utečenca, musí byť poskytnutá humanitárna pomoc.
* Výchova dieťaťa má
** smerovať k rozvoju talentu a schopností dieťaťa a príprave na zodpovedný život,
** posilňovať úctu k ľudským právam, vlastnej kultúre a jazyku a k životnému prostrediu.

## Výbor pre práva dieťaťa pri OSN
Výbor pre práva dieťaťa pri OSN je založený na základe Čl. 43 dohovoru. Skladá sa z 10 členov „vysokého morálneho charakteru a uznávaných schopností“. Sú volení tajne na 4 roky (každé dva roky sa volí polovica členov), každý štát môže navrhnúť jedného kandidáta.

## Referencie

## Pozri aj
* Detský fond OSN (UNICEF)
* Slovenské národné stredisko pre ľudské práva
* Úrad komisára pre deti

## Iné projekty

## Externé odkazy
* Dohovor o právach dieťaťa  – znenie na webe UNICEF
* Dohovor o právach dieťaťa – dokumenty na webe Ministerstva práce, sociálnych vecí a rodiny SR
* Oznámenie Federálneho ministerstva zahraničných vecí č. 104/1991 Zb. : Dohovor o právach dieťaťa na portáli Slov-Lex Úradu vlády SR
* Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov na portáli Slov-Lex Úradu vlády SR
* Úrad komisára pre deti

## Zdroj

Kategória:Medzinárodné zmluvy
Kategória:OSN
Kategória:Ľudské práva
Kategória:Deti
Kategória:Vzniklo v 1989